**Viidakon tytär** (engl. *Untamed*) on Jack Conwayn ohjaama yhdysvaltalainen draamaelokuva vuodelta 1929. Elokuvan pääosissa ovat Joan Crawford ja Robert Montgomery. Muissa rooleissa ovat Ernest Torrence, Holmes Herbert, Gwen Lee ja Lloyd Ingraham. *Viidakon tytär* kertoo Etelä-Amerikan viidakossa kasvatetusta vapaahenkisestä öljyperijättärestä (Crawford), joka rakastuu rahattomaan mieheen (Montgomery). Metro-Goldwyn-Mayer toimi elokuvan tuotantoyhtiönä ja jakelijana.

*Viidakon tytär* tehtiin aikana, jolloin MGM oli siirtymässä mykkäelokuvasta äänielokuvaan. *Viidakon tytär* on Crawfordin ensimmäinen äänielokuva *Hollywood revue 1930* -elokuvan (1929) kanssa. *Viidakon tyttäressä* Montgomery tekee ensimmäisen miespääroolin, jota ennen hän oli esiintynyt useissa mykkäelokuvissa sivurooleissa.

Elokuvan avauskohtauksessa Crawford tanssii ja laulaa teemalaulun "Chant of the Jungle", jonka on sanoittanut Nacio Herb Brown ja Arthur Freed. Elokuvan teemalaulusta tuli hitti elokuvan ilmestymisvuonna 1929. Crawford ja Montgomery laulavat Louis Alterin ja Arthur Freedin kappaleen "That Wonderful Something Is Love".

Näyttelijät
-----------

|  |  |  |
| --- | --- | --- |
|  Joan Crawford  | … |  Alice "Bingo" Dowling
  |
|  Robert Montgomery  | … |  Andy McAllister
  |
|  Ernest Torrence  | … |  Ben Murchison
  |
|  Holmes Herbert  | … |  Howard Presley
  |
|  John Miljan  | … |  Bennock
  |
|  Gwen Lee  | … |  Marjory "Marge"
  |
|  Edward Nugent  | … |  Paul
  |
|  Don Terry  | … |  Gregg
  |
|  Gertrude Astor  | … |  Rouva Mason
  |
|  Milton J. Fahrney  | … |  Herra Jollop
  |
|  Lloyd Ingraham  | … |  Henry "Hank" Dowling
  |
|  Tom O'Brien  | … |  Moran
  |
|  Wilson Benge  | … |  Billcombe
  |

Tuotanto
--------

*Viidakon tytär* -elokuvan käsikirjoituksen laativat Sylvia Thalberg, Frank Butler ja Willard Mack Charles E. Scogginsin novellin pohjalta. *Viidakon tytär* kuvattiin tuotantoyhtiö MGM:n studioilla Kalifornian Culver Cityssä 229 000 dollarilla, joka oli sen ajan MGM-elokuvalle pieni budjetti. Elokuvaa kuvattiin nimikkeellä *Jungle*.

Julkaisu ja vastaanotto
-----------------------

*Viidakon tytär* sai ensi-iltansa Yhdysvalloissa 23. marraskuuta vuonna 1929 ja Suomessa seuraavana vuonna 22. syyskuuta. Elokuva oli Yhdysvalloissa ilmestyttyään taloudellinen menestys; se tuotti pelkästään kotimaassaan 718 000 dollaria. Maailmanlaajuisesti elokuva tienasi 974 000 dollaria. MGM julkaisi *Viidakon tyttären* myös mykkäversiona ääniversion yhteydessä, koska kaikki elokuvateatterit eivät olleet vielä varustautuneita äänielokuvien esittämiseen.

*Viidakon tytär* julkaistiin DVD:lle 22. maaliskuuta vuonna 2012.

Lähteet
-------

1. 1 2 3 4 5 6 7 8 9  "Untamed" 1929 *legendaryjoancrawford.com*. Legendaryjoancrawford.com. Viitattu 5.4.2013. (englanniksi)
2. ↑  UNTAMED (1929) *tcm.com*. TCM.com. Viitattu 5.4.2013. (englanniksi)
3. 1 2 3  Untamed (1929) *elonet.fi*. Elonet.fi. Viitattu 5.4.2013. (suomeksi)
4. 1 2 3  Untamed (1929) *allmovie.com*. Allmovie.com. Viitattu 5.4.2013. (englanniksi)
5. 1 2 3 4 5  Untamed *joancrawfordbest.com*. Joancrawfordbest.com. Viitattu 5.4.2013. (englanniksi)

Aiheesta muualla
----------------

* *Viidakon tytär* Internet Movie Databasessa. (englanniksi)
* *Viidakon tytär* Elonetissä.
* *Viidakon tytär* AllMoviessa. (englanniksi)
* *Viidakon tytär* TCM Movie Databasessa (englanniksi)
* *Viidakon tytär* Joancrawfordbest.comissa (englanniksi)
* *Viidakon tytär* Legendaryjoancrawford.comissa (englanniksi)